-1 Els estatuts socials han de fixar la composició del Consell Rector, que no pot ésser integrat per menys de tres membres, i el període per al qual són elegits, que ha d'ésser d'entre dos i sis anys.
-2 Els membres del Consell Rector són elegits per l'Assemblea General entre els socis de la cooperativa, pel procediment que fixin els estatuts socials o que decideixi la mateixa Assemblea.
Els estatuts han de determinar preceptivament si la distribució de càrrecs entre els elegits correspon a l'Assemblea o al Consell Rector.
-3 En les cooperatives de treball associat amb menys de cinc socis, tots els socis es constitueixen alhora en Consell Rector i en Assemblea General i es fa innecessària la votació per a renovar els càrrecs.
En cas d'empat en les votacions per a prendre els altres acords, el vot del president és diriment.
-4 Els nomenaments dels membres del Consell Rector han d'ésser inscrits en el Registre de Cooperatives.
-5 L'Assemblea General pot acordar, per majoria absoluta de tots els vots socials, la revocació dels membres del Consell Rector.
Si l'acord no es pot prendre per manca d'assistència, s'ha de convocar una segona Assemblea en el termini de trenta dies, en la qual bastarà la majoria simple.
-6 L'exercici del càrrec de membre del Consell Rector és obligatori, llevat del cas de reelecció o d'una altra causa justa.
-7 Només poden ésser elegides membres del Consell Rector les persones físiques.
Si el soci és una persona jurídica, pot ésser elegit el seu representant legal o la persona persona física que, pertanyent per qualsevol títol a la dita persona jurídica, sigui nomenada per a cada elecció.
-8 En les cooperatives de segon grau o de grau ulterior, els membres del Consell Rector i els interventors de comptes són elegits entre els candidats presentats per les cooperatives que en són sòcies.
L'elegit, que actua com si hagués estat elegit en el seu propi nom, cessa en el càrrec per finiment del període, si perd el títol reconegut en la cooperativa d'origen que en va determinar la candidatura o si l'Assemblea General o el Consell Rector de la cooperativa d'origen acorden de retirar-li la confiança.
-9 En les cooperatives que, no essent de treball associat, tenen socis treballadors, els estatuts socials, a fi que es pugui fixar el nombre de consellers que els han de representar, han de fixar els criteris d'equivalència amb la resta dels socis.
-10 Els estatuts socials han de determinar els criteris que han de regir la renovació parcial del Consell Rector i els períodes en què s'ha de fer.
-11 En les cooperatives l'activitat de les quals s'estén a diverses zones o es projecta sobre objectius, fases o seccions clarament diferenciats, els estatuts socials poden establir la possibilitat que la composició del Consell Rector reflecteixi aquesta diversitat.
Els estatuts socials de les cooperatives poden fer ús també d'aquesta facultat per a garantir que els socis de treball siguin representats en el Consell Rector.
Els Estatuts socials han de fixar la composició del Consell Rector en un nombre que no pot esser inferior a tres membres ni superior a quinze i assenyalar el període per al qual són elegits, que ha d'ésser entre dos i sis anys.
L'elecció d'aquests membres serà duta a terme per l'Assemblea General d'entre els socis de la cooperativa de la manera com ho decideixi la mateixa assemblea o com fixin els Estatus socials; s'entén que la distribució de càrrecs entre els elegits correspon a l'assemblea o al Consell Rector, segons determinaran preceptivament els estatuts.
Els nomenaments de vocals del Consell Rector han d'ésser inscrits en el Registre de Cooperatives.
La revocació dels membres del Consell Rector pot ésser acordada per l'Assemblea General, àdhuc abans del venciment del terme pel qual foren nomenats.
Aquest acord exigirà la majoria absoluta dels socis de la cooperativa; en cas de falta d'assistència per poder aconseguir aquesta majoria i, en conseqüència, per prendre l'acord, en el termini de trenta dies es convocarà segona assemblea, la qual decidirà per majoria simple.
L'exercici del càrrec en el Consell Rector és obligatori, llevat del cas de reelecció o d'una altra causa justa.
Sols poden ésser elegides consellers les persones físiques.
Quan el soci és persona jurídica, pot ésser elegit conseller el seu representant legal o el membre del seu òrgan rector designat a aquests efectes i per a cada elecció.
L'elegit ha d'actuar com si fos conseller en el seu propi nom i detenir el càrrec durant tot el període, llevat del que disposin els estatuts socials.
En les cooperatives que, no essent de treball associat, tinguin socis-treballadors, els Estatuts socials han de fixar els criteris d'equivalència amb la resta dels socis a fi que pugui fixar-se el nombre de consellers a elegir en representació d'aquells.
Els Estatuts socials han d'assenyalar els criteris de renovació parcial i els períodes en què aquesta es produirà.
En les cooperatives que s'estenen a diverses zones o l'activitat de les quals es projecta sobre objectius, fases o seccions clarament diferenciats, els estatuts socials poden preveure que la composició del Consell Rector reflecteixi aquestes projeccions.
De la mateixa facultat es pot fer ús en els Estatuts socials de les cooperatives per garantir la presència dels socis de treball.